*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*196. számú előterjesztés*

Bátaszék Város Önkormányzat Képviselő-testületének 2022. szeptember 28-án

16 órakor megtartandó ülésére

Döntés a szociális előirányzatok módosításáról, továbbá természetbeni szociális juttatáshoz szükséges kötelezettségvállalás jóváhagyása

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle- Paksi Anna aljegyző  Diószeginé Halász Orsolya ügyintéző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Szociális Bizottság 2022.09.27.  Pénzügyi és Gazdasági Bizottság 2022.09.27. |

***Tisztelt Képviselő-testület!***

Az *ellátottak pénzbeli juttatásai előirányzatán* történő módosítás szükséges annak érdekében, hogy az ellátottak részére a teljes évben biztosított legyen a támogatás minden támogatási formában.

**A négy támogatási forma, ahol látható, hogy az előirányzat év végéig nem biztosít megfelelő működtetést:**

* települési lakásfenntartási (rezsi) támogatás – szükséges minimum +600.000.-Ft
* gyógyszertámogatás – szükséges minimum +600.000.-Ft
* 90 éven felüliek karácsonyi támogatása, – szükséges minimum +100.000.-Ft
* rendkívüli települési támogatás természetben - tüzelő. – szükséges minimum, hogy brikettet is tudjunk beszerezni +500.000.-Ft

**Ez összesen: 1.800.000.-Ft.**

**Az alábbi támogatási formáknál tudjuk esetlegesen csökkenteni úgy, hogy a megmaradó keretek még fedezhetik az idei kiadásokat:**

* rendkívüli települési támogatás: -200.000,- Ft,
* köztemetés: -100.000,- Ft,
* rendkívüli azonnali települési támogatás polgármesteri hatáskörben: -100.000,- Ft

**Ez összesen 400.000.-Ft.**

Látható, hogy **átcsoportosítással 400.000.-Ft** lehet fedezet a szükséges átcsoportosításokra és **még 1.400.000.- forintot szükséges** négy támogatási formához **hozzárendelnünk**. Ezt a

* védőoltásokra elkülönített céltartalékból, ami 800.000.-Ft
* és a Felsőoktatási ösztöndíjra elkülönített maradványból 600.000.-Ft erejéig

tehetjük meg. Megfelelő mennyiségű védőoltást beszereztünk az év elején, erre a tartalékra biztosan nem lesz szükség ezen az előirányzaton. Az ösztöndíjpályázatok elbírálása megtörtént, a maradványt ott már nem is lehet felhasználni.

A fentiekre tekintettel kérjük az alábbi határozati javaslat elfogadását:

**1.számú H a t á r o z a t i j a v a s l a t :**

**2022. évi szociális előirányzatok átcsoportosítására**

Bátaszék Város Önkormányzata Képviselő-testülete

1. Bátaszék Város Önkormányzata 2022. évi költségvetésében a 18. tájékoztató táblázatában szereplő ellátottak pénzbeli juttatásainak egyes előirányzatai között az alábbi átcsoportosítást hagyja jóvá, egyúttal felkéri a város jegyzőjét, hogy a következő negyedévben a helyi költségvetési rendelet módosításakor gondoskodjon az alábbi táblázatban rögzített adatok átvezetéséről:
2. Települési támogatás lakhatás céljára (önk.-i r. 16-20.§) előirányzatot 3.300.000 Ft-ról 3.900.000 Ft-ra, azaz 600.000 forinttal növeli;
3. Települési támogatás méltányosságból gyógyszerkiadások csökkentésének céljára (önk.-i r. 21.§) előirányzatot 2.300.000 Ft-ról 2.900.000 Ft-ra, azaz 600.000 forinttal növeli;
4. Települési támogatás 90 éven felüliek karácsonyi támogatása (önk-i r. 23. § (1)) előirányzatot 200.000 Ft-ról 300.000 Ft-ra, azaz 100.000 forinttal növeli;
5. Települési támogatás rendkívüli települési támogatás természetben tüzelő (önk-i r. 26 §) előirányzatot 3.270.000 Ft-ról 3.770.000 Ft-ra, azaz 500.000 forinttal növeli;
6. Települési támogatás rendkívüli (önk-i r. 12. §) előirányzatát 2.000.000 Ft-ról 1.800.000 Ft-ra, azaz 200.000 forinttal csökkenti;
7. Köztemetés (önk-i r. 27. §) előirányzatát 500.000 Ft-ról 400.000 Ft-ra, azaz 100.000 forinttal csökkenti;
8. Települési támogatás azonnali, rendkívüli polgármesteri hatáskörben előirányzatát 100.000 Ft-ról 0 Ft-ra, azaz 100.000 forinttal csökkenti.
9. a fenti átcsoportosításokhoz szükséges további fedezetet, összesen 1.400.000 Ft összeget a következőképpen biztosítja:
10. egyrészről 800.000 Ft összeget a védőoltásokra elkülönített céltartalék terhére,
11. másrészről 600.000 Ft összeget a felsőoktatási tanulmányi ösztöndíj céltartalék terhére.

*Határidő:* 2022. október 3.

*Felelős:* Dr. Bozsolik Róbert polgármester

*Határozatról értesül:* Bátaszéki KÖH Hatósági Iroda

Bátaszéki KÖH Pénzügyi Iroda

irattár

A szociális támogatások kiemelten fontos területe a rászorulók téli tüzelő támogatása. **2021. II. félévében 70 köbméter fa** (összesen 1.743.000,-Ft összegben) **és 450 zsák brikett** (összesen 506.250,-Ft összegben) , **2022. I. félévében 33 köbméter fa** (összesen 821.700,- Ft összegben) **és 320 zsák brikett** ( összesen 359.500.-ft összegben) **került kiosztásra természetbeni tüzelő támogatásként**, egyenként 23.400.-Ft (20x15kg brikett) vagy 24.900,-Ft (1 erdei köbméter fa kiszállítva) értékben.

2021-2022. téli szezon beszerzései összesen:

* **tűzifa** (keményfa méterben erdei köbméterben az Bátaszéki Erdészettől)

összesen **2x70 erdei köbméter**

összes költsége: 2x 1.469.962.-ft = 2.939.924.-ft

szállítás összes költsége: 2x273.000.-ft = 546.000.-ft

**mindösszesen: 3.485.924.-ft**

A 140 köbméter fából 103 köbméter került kiosztásra, telephelyen maradt 37 köbméter.

* **brikett** (15kg-os zsákokban)

összesen: **770 zsák**

összes költsége: 2021-ben 506.250.-ft

2022-ben 359.500.-ft

**mindösszesen: 865.750.-ft**

**Az idén nyáron vásároltunk hozzá 35 köbmétert, így van összesen 72 erdei köbméter.**

Az önkormányzat 2022. évi költségvetésében 2.000.000,-Ft keretösszeg került jóváhagyásra a tüzelőre, mint természetbeni rendkívüli támogatásra, melyből az I. félévben már 2.102.962,- Ft felhasználásra került (70 köbméter fa + szállítás, 320 zsák brikett)a 2021/2022-es téli időszak támogatásaihoz, melyből 37 köbméter fa még nem került kiosztásra.

2022. év második félévében szociális célú tüzelő juttatás természetbeni támogatás biztosítására (fa beszerzése + szállítás) további **35 erdei m3** tűzifát vásárolt az Önkormányzat, a Képviselő-testület döntésének megfelelően 1.270.000.-ft értékben.

Az önkormányzat 3 helyi vállalkozótól/vállalattól kért be ajánlatot brikettre. A beérkezett 1 ajánlat az előterjesztés mellékleteként található.

Az ajánlatot adó a PALA-PET Kft., Bátaszék Garay u. 72.

Brikett 15 kg-os kiszerelésben bruttó 2.100.-forintos áron szerezhető be jelenleg.

Minden évben vannak olyan rászorulók, akiknek nagyon komoly nehézséget okoz a tűzifa összevágatása, így számukra a brikett, ami valódi segítséget jelent, mert azonnal felhasználható és száraz.

Javasoljuk, hogy a magas ár ellenére is vásároljon az önkormányzat 200 zsák brikettet, melyhez 420.000.-ft forrást szükséges biztosítani. A 200 zsák brikett 15-20 háztartásnak jelenthet segítséget.

A brikett házakhoz történő kiszállításáról a Bát-kom 2004. Kft. gondoskodna.

Kérjük az alábbi határozati javaslat elfogadását:

**2.számú H a t á r o z a t i j a v a s l a t :**

**2022. év második félévi szociális célú tüzelő juttatás természetbeni támogatás biztosítására**

Bátaszék Város Önkormányzatának Képviselő-testülete a 2022. év második félévi szociális célú tüzelő juttatás természetbeni támogatás biztosítása érdekében

1. a **PALA-PET Kft.** (7140 Bátaszék, Garay u. 72. adószám: 29033755-2-17) *200 zsák brikett vásárlása* *tárgyában* történő szerződéskötést jóváhagyja;
2. a 420.000 Ft összegű fedezetet az ellátottak pénzbeli juttatásai (rendkívüli települési támogatás tüzelőre) előirányzat terhére biztosítja;
3. felhatalmazza a város polgármesterét a vállalkozóval kötendő szerződés aláírására.

*Határidő:* 2022. október 7.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* PALA-PET Kft. Bátaszék

BÁT-KOM 2004. Kft.

Bátaszéki KÖH Hatósági Iroda

Bátaszéki KÖH Pénzügyi Iroda

irattár